Gyógyító és tudatosságnövelő egyéni konzultáció
2016-02-17 10:00 - 12:00, 2016-03-09 10:00 - 12:00, 2016-03-16 10:00 - 12:00, 2016-03-23 10:00 - 12:00, 2016-03-30 10:00 - 12:00, 2016-04-06 10:00 - 12:00, 2016-04-13 10:00 - 12:00, 2016-04-20 10:00 - 12:00 (Europe/Budapest) | MOST Közösség Központ, Visegrádi utca 47b, Budapest, 1132, Magyarország
Átalakító és gyógyító beszélgetés, interakció intenzív jelenlétben.
Meditációk, oldások, célzott gyakorlatok (pl. belső test érzékelés, elengedés, megbocsátás), belépés a MOSTba.
Török Zoltán tréner, tanácsadó, AMM terapeuta

Helyszín: MOST Közösség Központ, 1149 Budapest, Pillangó park 7.
Érdeklődés, időpont egyeztetés a +36 30 651 0023 telefonszámon, vagy a info@mostkozosseg.hu email címen lehetséges.

Quantum Balance egyéni konzultáció
2016-02-18 10:00 - 16:00, 2016-03-10 10:00 - 16:00, 2016-03-17 10:00 - 16:00, 2016-03-31 10:00 - 16:00, 2016-04-07 10:00 - 16:00, 2016-04-14 10:00 - 16:00, 2016-04-21 10:00 - 16:00
Engedj teret a benned levő Tudatosságnak! Használd Tudatod átalakító erejét a változásban !
Ha úgy érzed, hogy életed valamely területén elakadtál, testi vagy lelki szinten kibillent az egyensúlyod, vagy örömtelibb életre vágysz, várlak abban a Térben, ahol együtt megérintjük a kvantummezőben rejlő lehetőségeket.
A Quantum Balance egy Elme-Tudat harmonizáló módszer, mely a mindennapi élet bármely területén alkalmazható.
A konzultáció alapja a kvantumszemlélet, vagyis tudatosan kapcsolódunk ahhoz az információs mezőhöz, amiben lehetőségként minden benne van, és amiből minden születik. Az átalakulás megváltozott tudatállapotban történik, ott ahol kinyílik a Tér, ahol magunk mögött hagyjuk személyes történetünket, tapasztalatainkat.
Az elme és a Tudat egyensúlya, a figyelem és a szándék teremtőerejével képes változásokat létrehozni a személyes információs mezőben. Személyes mátrixunk tartalmaz minden információt testünkről, gondolatainkról, hiedelmeinkről, érzelmeinkről, vágyainkról, múltunkról, saját személyes életünkről. Az információs minták változásával következik be a változás életünk adott területén, lehet az egészség megőrzése, kapcsolatok, hivatás, bőség, kreativitás vagy bármilyen életterület.
Tapasztalataim azt mutatják, hogy van amikor egyszerűen, könnyen tudunk változást létrehozni az információs mezőben, és van amikor szükség van az érzelmekkel való munkára is. Ilyenkor először a legnagyobb „köveket” (blokkokat, traumákat, toxikus kötéseket, téves azonosulásokat stb. ) jó, ha eltávolítjuk. Ebben az esetben segítségül hívhatjuk a Theta Healinget, vagy ősi hawaiiak által használt sámáni tradíciókat az érzelmi valóságban való munkához. Ez egy lehetőség.
A kvantumszemlélet alkalmas:
Egyrészt érzelmi és/vagy mentális blokkok oldására az élet különböző területein:

emberi kapcsolatok
munka, hivatás
bőség, pénzhez való viszony
önértékelés, önbecslés
szorongások, pánikbetegség
az egészség megőrzése, helyreállítása.

Másrészt, akkor is segíthetek, ha rendben mennek a dolgok, és újabb lendületet szeretnél kapni céljaid elérésében vagy az önismeret, önfigyelés, tudatosság és kreativitás terén, vagy egyszerűen Örömtelibb életet szeretnél élni.
Az élet bármely területén lehet lépésről lépésre haladni a cél felé, de ne zárjuk ki a kvantum ugrás lehetőségét!
Amivel támogatlak a „technikán” túl, az a tiszta szándék, a figyelem és a szeretet, a biztonságos, ítélkezésmentes tér.
Lehetőség van Bach virág esszenciákkal megerősíteni a folyamatokat, hiszen azok szintén a személyes információs mezőnkben hatnak.
A változás, átalakulás bárki számára elérhető, használható, nincs szükség semmilyen előzetes ismeretre, tapasztalatra!

A konzultáció időtartama: kb. 1-1,5 óra (esetleg kicsit hosszabb)
A konzultáció ára: 10.000 Ft/ alkalom
MOST tagoknak 1.000 Ft kedvezmény!
Helyszín: Harmónia Palota, 1088 Budapest, Múzeum u. 9.
Érdeklődés, időpont egyeztetés: Kutics Mariannánál, a +36 20 982 5535 telefonszámon, vagy a szabadaramlasban@gmail.com email címen lehetséges.

Kutics Marianna, Quantum Balance tanácsadó és tréner, Theta Healer

Lomi Lomi Nui masszázs
2016-02-25 10:00 - 16:00, 2016-03-10 10:00 - 16:00, 2016-03-17 10:00 - 16:00, 2016-03-31 10:00 - 16:00, 2016-04-07 10:00 - 16:00, 2016-04-14 10:00 - 16:00, 2016-04-21 10:00 - 16:00
Egy utazásra hívlak, Lényed, Létezésed középpontjába! Gyógyító, áramló érintésre, melynek átadhatod magad, feloldódhatsz a hullámain. Tested, Lelked megpihenhet a biztonságos, szerető Térben.
A masszázst azoknak ajánlom, akik szeretnének kikapcsolódni, ellazulni, megszabadulni a stressztől. Akik sok terhet cipelnek magukkal, és jól esik a finom, langyos olajos érintés. Akik szeretnék a saját öngyógyító képességeiket a masszázs ágyon megpihenve felébreszteni. A Lomilomi masszázs segít visszatérni az eredendő harmóniába, a teremtés eredeti rendjébe. Segít megnyitni a szívet, átérezni a mindent átható, mindig jelenlevő szeretetet. Általa elindul az áramlás és teret nyer az öröm, a létezés öröme az életünkben.
Videóajánló, ízelítő a masszázshoz.

A Lomi Lomi Nui masszázs a Hawaii szigetekről származó, több ezer éves múltú, gyógyító hagyomány része. Gyógyító művészet, mely túllát a látható valóságon, ismeri a Létezés(ed) különböző síkjait, gyengéden megérintve azt, gyógyít, tisztít és felszabadít. (A hawaiiak „Ele’ele’eke”-nek – fekete zsákoknak, fekete köveknek hívják a testben eltárolt olyan érzelmi energiákat, feszültségeket, melyek gátolják az életerő, az energia áramlását.)
Pihentető, mélyen ellazító, stresszoldó és kényeztető, hiszen az egész test langyos olajjal, nagy szeretettel és figyelemmel van érintve. A bizalom, a tisztelet, a szeretetteli törődés, a gyengéd vagy épp erőteljes érintések olyan megszentelt teret hoznak létre, melyben kapcsolatba tudunk kerülni a sejtmemóriákban tárolt elakadásokkal és teret kap saját öngyógyító erőd. Az energiák szabadon áramlásával tisztábban hallható a belső hangunk, közelebb kerülünk valódi lényünkhöz, és újból szabadon áramlik az Élet.
A masszázs nem ajánlott láz, fertőző betegség, szív és keringési problémák, visszér, daganatos betegségek, és minden olyan egyéb esetben, amikor a masszázs ellenjavallott.
A masszás időtartama: lehet 60′, 90′ vagy 120 perces, a végén jut idő egy kis pihenésre és a tapasztalatok megbeszélésére is, vagyis kb. további 20-30 perc az együtt töltött idő.
60 perc masszázs: 7.500 Ft
90 perc masszázs: 10.000 Ft
MOST tagoknak 1.000 Ft kedvezmény!
Helyszín: Harmónia Palota, 1088 Budapest, Múzeum u. 9.
Érdeklődés, időpont egyeztetés: Kutics Mariannánál, a +36 20 982 5535 telefonszámon, vagy a szabadaramlasban@gmail.com email címen lehetséges.

Kutics Marianna, Hawaii sámáni tradíciók, Lomi Lomi masszázs

Kommunikációs Tréning
2016-03-05 10:00 - 16:00
Kifejezetten a MOST Közösség alapelveihez igazított tréning, hiszen központi szerepet kap a megközelítésben a jelenlét, a mindenkori pillanat megélése, az egymáshoz szeretettel kapcsolódás, az egység, a harmónia. A tréning ára kimondottan kedvezményes a hasonló tréningek piaci árához képest.
Tréningünkön hatékony módszereket tanulhatsz a szóbeli és az írásbeli kommunikációban egyaránt. Megtanulhatod hogyan legyél jelen egy adott helyzetben, hogyan oldj meg problémákat, hogy legyenek jobbak a kapcsolataid a hatékony kommunikáció által. Helyzetgyakorlatok.

Mit várhatsz a tréningtől?
Néhány főbb témakör:

A kommunikáció alapmodellje
A kommunikáció sikerességét meghatározó tényezők
Mikor milyen kommunikációs stratégiát válasszunk?
Aktív figyelem és a partner kommunikációjából adódó következtetések
Hanghordozás, hangmagasság
A testbeszéd olvasása illetve tudatos alkalmazása
Értekezletek, tárgyalások szervezése és levezetése
Érdekképviselet, de nem erőszakos módon
E-mailezési szabályok
Jelentések, dokumentálás
A hatékony kommunikációs rendszer jellemzői

Ajánlom mindazoknak, akik a fenti témák bármely pontján elakadást vagy problémát éreznek, fejlődni vágynak, jobb döntéseket szeretnének hozni, sikereket elérni illetve csökkenteni akarják a stresszt az életükben.
A programot vezeti: Török Zoltán, PMP vezető tanácsadó, projektmenedzser, tréner
Kedves résztvevőink vendégek egy szendvics ebédre, valamint ingyenesen biztosítunk számukra aprósüteményt, teát, kávét, üdítőt és ásványvizet.
Kedvezményes tréning díj MOST Közösség tagoknak: 12 000 Ft. Csatlakozás (a tagság jelenleg ingyenes!)

(Kérjük szépen az áfás számla igényt előre jelezni.)

Youtube csatornánk
Facebook oldalunk

MOST Tréning
2016-03-19 10:00 - 16:00
Szeretettel várunk egy felemelő, átalakító programra, ahol módszereket kapsz arra, hogyan kapcsolódj mélyebb, belső, békés, szeretetteljes és kreatív Énedhez a mindenkori, éppen történő jelen pillanatra, a MOST-ra fókuszálás által.
Már több sikeres tréningen vagyunk túl és folyamatos csiszolással alakítjuk a programot, hogy még élvezetesebb és hatékonyabb legyen!
Mit várhatsz a tréningtől?
A MOST intenzív átélésének képességében való pozitív változást, ezáltal kulcsot:

a minőségi munkához és bármilyen minőségi tevékenységhez

a jó közérzethez és egészséghez

a tartós örömérzethez, optimista életfelfogáshoz

a szeretetteljes emberi kapcsolatok kialakításához

a kreativitás kibontakoztatásához, inspirációkhoz

a problémák gyors megoldásához

az energiával való feltöltődéshez

egy magasabb tudatosság eléréséhez.

Ajánlom mindazoknak, akik a fenti témák bármely pontján elakadást vagy problémát éreznek, fejlődni és/vagy gyógyulni vágynak, csökkenteni akarják a stresszt az életükben, illetve nagyobb tudatossági szintet szeretnének megtapasztalni, elérni.
Tematika:

Bevezetés a MOST-ról, a jelen pillanat megélésének hatásairól, jelentőségéről

Testtudatosság, mint út

Megengedés, elengedés, elfogadás

A figyelem beállítása és a gondolkozás időleges felfüggesztése

A belső béke megtapasztalása

Változatos utak, MOST-ba vivő technikák

A programot vezeti: Török Zoltán tréner, AMM terapeuta
Kedves résztvevőinknek biztosítunk aprósüteményt, teát, kávét, üdítőt és ásványvizet.
Kedvezményes tréning díj MOST Közösség tagoknak: 10 000 Ft.

Érzelmi Intelligencia Tréning
2016-03-26 10:00 - 16:00
Kifejezetten a MOST Közösség alapelveihez igazított tréning, hiszen központi szerepet kap a megközelítésben a jelenlét, a mindenkori pillanat megélése, az egymáshoz szeretettel kapcsolódás, az egység, a harmónia. A tréning ára kimondottan kedvezményes a hasonló tréningek piaci árához képest.
Az érzelmi intelligencia egy összetett készség, amely két nagy, ezen belül pedig 2-2 kisebb kategóriára osztható.
Ezek a következők:

Személyes kompetencia
Társas
kompetencia

Tudatosság
Éntudatosság
Társas tudatosság

Menedzselés
Önmenedzselés
Kapcsolatmenedzselés

Az „éntudatosság” fogalom takarja mindazokat a belső folyamatokat amelyek az érzések azonosításával: felismerésével, megnevezésével, intenzitásának felmérésével kapcsolatosak.
Az „önmenedzselés” az érzések kezeléséről szól: ide tartozik az indulatok ellenőrzése, az érzések és a tényleges cselekedetek közötti különbségtétel, a stresszcsökkentés, a vágyteljesítés késleltetése.
A „társas tudatosság” kategória alatt értjük a másokra való odafigyelés képességét, mások megértését, adott helyzetek érzelmi vonulatainak felismerését.
A „kapcsolatmenedzselés” során a kapcsolat kialakítás és megtartás a központi kérdés, mit és hogyan teszünk, saját és mások felismert érzéseinek tudatában.

A fenti kategóriák között meghatározott hierarchia áll fenn, egymásra épülnek. Az éntudatosság jelenti az alapot.
A tréningünkön résztvevőink visszacsatolást kaphatnak saját érzelmi intelligencia szintjükkel kapcsolatosan, valamint hatékony gyakorlatokkal fejlesztjük az egyes készségeket.
Az EQ fejlesztése legeredményesebben külső segítség, visszajelző személy bevonásával valósulhat meg, ezért a tréningen páros és kiscsoportos gyakorlatokkal dolgozunk.
Tematika:

Az érzelmekről és az érzelmi intelligenciáról általában (fogalmak, kategorizálás)
Miért fontosabb a sikerességben az EQ mint az IQ?
Rövid önfelmérő teszt
Az éntudatosság részei – interaktív előadás, majd beszélgetés
Éntudatosságot fejlesztő gyakorlatok
Az önmenedzselés elemei – interaktív előadás, majd beszélgetés
Önmenedzselést fejlesztő gyakorlatok
A társas tudatosság részei – interaktív előadás, majd beszélgetés
Társas tudatosságot fejlesztő gyakorlatok
A kapcsolatmenedzselés elemei – interaktív előadás, majd beszélgetés
Kapcsolatmenedzselést fejlesztő gyakorlatok
A kategóriák egymásra épülése, a továbbfejlődés lehetőségei, tippek az önfejlesztéshez

Kinek ajánlott a tréningen részt venni?
Olyan személynek…

akinek gondja van érzelmei azonosításával, tudatos kezelésével, de nem szorul klinikai kezelésre (elhamarkodott vagy agresszív, illetve a helyzetekhez nem megfelelő reakciók esetén)
aki fejlődni szeretne környezete (partner, rokonok, barátok, munkatársak, ügyfelek, stb.) érzelmeinek felismerésében és az előállt helyzetek tudatos alakításában, kapcsolatok építésében, megőrzésében, jobbá tételében.

A tréninget a készségfejlesztő jellege miatt kiscsoportnak (max. 8 fő) rendezzük.
Kedves résztvevőink vendégek egy szendvics ebédre, valamint ingyenesen biztosítunk számukra aprósüteményt, teát, kávét, üdítőt és ásványvizet.
Kedvezményes tréning díj MOST Közösség tagoknak: 12 000 Ft. Csatlakozás (a tagság jelenleg ingyenes!)

(Kérjük szépen az áfás számla igényt előre jelezni.)
Youtube csatornánk
Facebook oldalunk

Vegyes keleti masszázs
2016-04-06 09:00 - 12:00, 2016-04-13 09:00 - 12:00, 2016-04-20 09:00 - 12:00, 2016-04-27 09:00 - 12:00
Kínai, thai, lomi lomi masszázs elemek színes, mégis egységes keveredése, egy kellemes, egész testes, olajos masszázsban, szép keleti meditációs zene mellett.

60 perc masszázs: 7.500 Ft
90 perc masszázs: 10.000 Ft
MOST tagoknak 1.000 Ft kedvezmény!
